34. Finančná správa o Európskom Poľnohospodárskom Usmerňovacom a Záručnom Fonde (EPUZF), Záručnej sekcii - Finančný rok 2004 {SEK(2005) 1632} /* KOM/2005/0633 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 14.12.2005 KOM(2005) 633 v konečnom znení 34. FINANČNÁ SPRÁVA oEURÓPSKOM POĽNOHOSPODÁRSKOM USMERŇOVACOM A ZÁRUČNOM FONDE (EPUZF), ZÁRUČNEJ SEKCIIFINANČNÝ ROK 2004{SEK(2005) 1632 } OBSAH 1. POSTUP PRI ROZPOČTE 3 1.1. Predbežný návrh rozpočtu na rok 2004 3 1.2. Návrh rozpočtu na rok 2004 3 1.3. List o zmene a doplnení rozpočtu na rok 2004 3 1.4. Prijatie rozpočtu na rok 2004 3 1.5. Opravný rozpočet BR 1/2004 3 1.6. Opravný rozpočet BR 10/2004 3 2. HOTOVOSTNÁ POZÍCIA A RIADENIE ROZPOČTOVÝCH PROSTRIEDKOV 4 A. RIADENIE ROZPOčTOVÝCH PROSTRIEDKOV 4 2.1. Rozpočtové prostriedky dostupné na rok 2004 4 2.2. Využitie rozpočtových prostriedkov dostupných na rok 2004 4 2.3. Automatické prenosy z roku 2003 do roku 2004 5 2.4. Neautomatické prenosy z roku 2003 5 2.5. Prevody v rámci Záručnej sekcie 6 B. ZÁLOHOVÉ PLATBY 6 2.6. Zálohové platby vyplácané členským štátom 6 3. REALIZÁCIA ROZPOČTU NA ROK 2004 7 4. PRIPOMIENKY K PLNENIU ROZPOČTU 7 4.1. Podkapitola 1a 7 4.2. Podkapitola 1b 9 4.3. Členenie podľa druhu výdavkov 9 PRÍLOHA – ROZPOčTOVÝ ROK 2004 – KONEčNÉ čERPANIE ROZPOčTOVÝCH PROSTRIEDKOV ZÁRUčNEJ SEKCIE EPUZF 11 Poznámka : táto správa je opatrená pracovným dokumentom pracovníkov Komisie. Úplné znenie tohto pracovného dokumentu (v anglickom jazyku) a tabuľky v prílohe(vo francúzskom jazyku) sú uverejnené na internetovej stránke Generálneho riaditeľstva pre poľnohospodárstvo. POSTUP PRI ROZPOČTE Predbežný návrh rozpočtu na rok 2004 Predbežný návrh rozpočtu (ďalej len „PNR“) na rok 2004 (obsahujúci odhady za EÚ-10) bol prijatý Komisiou a navrhnutý rozpočtovému orgánu v máji 2003. Rozpočtové prostriedky navrhnuté pre Záručnú sekciu EPUZF predstavovali 47 873,9 mil. eur, t. j. 41 337,9 mil. eur pre podkapitolu 1a a 6 536,0 mil. eur pre podkapitolu 1b. Návrh rozpočtu na rok 2004 Rada prijala návrh rozpočtu na rok 2004 (obsahujúci odhady za EÚ-10) v júli 2003. Rozpočtové prostriedky v podkapitole 1a sa znížili o 160,0 mil. eur v porovnaní s PNR a prostriedky pre podkapitolu 1b zostali na úrovni PNR. List o zmene a doplnení rozpočtu na rok 2004 Komisia prijala na konci októbra 2003 list o zmene a doplnení rozpočtu č. 2 k PNR na rok 2004 (obsahujúci odhady za EÚ-10), v ktorom sa stanovujú rozpočtové požiadavky na úrovni 46 781,4 mil. eur, z čoho 40 245,4 mil. eur bolo vyčlenených na podkapitolu 1a a 6 536,0 mil. eur na rozvoj vidieka (podkapitola 1b). Prijatie rozpočtu na rok 2004 V decembri 2003 bol schválený rozpočet na rok 2004 (EÚ-15). Rozpočtové prostriedky pre Záručnú sekciu EPUZF predstavujú spolu 44 761,4 mil. eur, t. j. 39 958,4 mil. eur pre podkapitolu 1a a 4 803,0 mil. eur pre podkapitolu 1b. Opravný rozpočet BR 1/2004 Rozpočtový orgán upravil v apríli 2004 prostredníctvom BR 1/2004 rozpočtové prostriedky na rok 2004 pre Záručnú sekciu EPUZF (EÚ-25) na 46 781,4 mil. eur, rozčlenené takto: - pre podkapitolu 1a boli rozpočtové prostriedky stanovené vo výške 40 245,4 mil. eur, - pre podkapitolu 1b boli rozpočtové prostriedky stanovené vo výške 6 536,0 mil. eur. Opravný rozpočet BR 10/2004 Priaznivý vývoj na poľnohospodárskych trhoch v rokoch 2003 – 2004 viedol k výraznému nedostatočnému čerpaniu pôvodných rozpočtových prostriedkov pre Záručnú sekciu EPUZF na rok 2004. Vzhľadom na zvýšenie požiadaviek na platobné prostriedky pre štrukturálne fondy Komisia navrhla zníženie rozpočtových prostriedkov na záruky EPUZF prostredníctvom opravného rozpočtu 10/2004, ktorý bol schválený Európskym parlamentom 2. decembra 2004. Toto zníženie sa týkalo len programov v podkapitole 1a rozpočtu a predstavovalo sumu 1,7 mld. eur. Celkové rozpočtové prostriedky sa preto znížili zo 46 781,4 mil. eur na 45 081,4 mil. eur, rozčlenené takto: - podkapitola 1a: rozpočtové prostriedky na rok 2004 sa znížili na 38 545,4 mil. eur, - podkapitola 1b: rozpočtové prostriedky na rok 2004 zostali na úrovni 6 536,0 mil. eur. HOTOVOSTNÁ POZÍCIA A RIADENIE ROZPOČTOVÝCH PROSTRIEDKOV A. Riadenie rozpočtových prostriedkov Rozpočtové prostriedky dostupné na rok 2004 Konečné dostupné rozpočtové prostriedky predstavovali spolu 45 080 785 000 eur. Rozpočtový orgán schválil neautomatický prenos 41 200 000 eur z roku 2003. Využitie rozpočtových prostriedkov dostupných na rok 2004 Rozpočtové operácie V tabuľke sa uvádzajú rozpočtové operácie vykonané v roku 2004: EUR 1. Dostupné rozpočtové prostriedky – bežné rozpočtové prostriedky – neautomatické prenosy 2. Záväzky – na výdavky členských štátov z bežných rozpočtových prostriedkov – na výdavky z neautomatických prenosov – na priame platby Záväzky spolu 3. Zaúčtované sumy – na výdavky členských štátov z bežných rozpočtových prostriedkov – na výdavky z neautomatických prenosov – na priame platby Zaúčtované sumy spolu 4. Automatické prenosy – na výdavky členských štátov z bežných rozpočtových prostriedkov – na výdavky členských štátov z neautomatických prenosov – na priame platby Automatické prenosy spolu 5. Neautomatické prenosy 6. Nevyčerpané rozpočtové prostriedky (= 1 – 2 – 5) | 45 080 785 000,00 41 200 000,00 42 608 520 270,96 41 200 000,00 2 110 823 926,05 44 760 544 197,01 42 608 520 270,96 41 200 000,00 658 618 528,22 43 308 338 799,18 0,00 0,00 1 452 205 397,83 1 452 205 397,83 49 500 000.00 311 940 802.99 | Automatické prenosy Automatické prenosy predstavujú rozdiel medzi záväzkami a zaúčtovanými sumami. V roku 2004 rozpočtové prostriedky vyčlenené Komisiou na jej vlastné výdavky predstavovali 1 452,21 mil. eur a do konca finančného roka neboli realizované na platby. Neautomatické prenosy Komisia sa rozhodla preniesť podľa článkov 9 a 149 finančného nariadenia (nariadenie Rady (ES, Euratom) č. 1605/2002 z 25. júna 2002) z roku 2004 do roku 2005 spolu 49,50 mil. eur: - 8,3 mil. eur na položku 05.040101 „Investície do poľnohospodárskych podnikov“, - 8,1 mil. eur na položku 05.040107 „Ochrana životného prostredia v poľnohospodárstve“, - 2,5 mil. eur na položku 05.040109 „Zlepšenie spracovania poľnohospodárskych výrobkov a obchodovania s nimi“, - 14,2 mil. eur na položku 05.040110 „Lesníctvo – bývalý systém“, - 9,6 mil. eur na položku 05.040112 „Podpora, úprava a rozvoj vidieckych oblastí“, - 6,3 mil. eur na položku 05.040113 „Ostatné opatrenia na rozvoj vidieka“, - 0,5 mil. eur na položku 17.010404 „Pilotná štúdia: model rizikového financovania v prípade epidémií hospodárskych zvierat“. Automatické prenosy z roku 2003 do roku 2004 V tabuľke sa uvádza prehľad čerpania týchto prenosov v roku 2004: EUR 1. Záväzky prenesené – na výdavky členských štátov – na priame platby Spolu 2. Zrušenie záväzkov z prenosov – na výdavky členských štátov – na priame platby Spolu 3. Platby – na výdavky členských štátov – na priame platby Zaúčtované spolu 4. Nevyčerpané rozpočtové prostriedky (= 1 + 2 – 3) – na výdavky členských štátov – na priame platby Zrušené prenosy spolu | – 290 027 351,56 290 027 351,56 – (4 980 533,16) (4 980 533,16) – 271 092 704,60 271 092 704,60 13 954 113,80 13 954 113,80 | Neautomatické prenosy z roku 2003 Komisia sa rozhodla preniesť podľa článkov 9 a 149 finančného nariadenia (nariadenie Rady (ES, Euratom) č. 1605/2002) z roku 2003 do roku 2004 celkovú sumu 41,20 mil. eur. Člení sa na 8,7 mil. eur na položku 05.040109 (B01-4060) „Zlepšenie spracovania poľnohospodárskych výrobkov a obchodovania s nimi“ a 32,5 mil. eur na položku 05.040111 (B01-4070) „Lesníctvo – nový systém, článok 31“. Prevody v rámci Záručnej sekcie Rozpočtový orgán v roku 2004 schválil tieto prevody: prevod z kapitoly do kapitoly č. 14/04[1]: - z kapitol 17.01 „Správne výdavky v oblasti politiky zdravia a ochrany spotrebiteľa ” (– 1 mil. eur), 17.04 „Bezpečnosť potravín, zdravie zvierat, starostlivosť o zvieratá a zdravie rastlín” (– 38,665 mil. eur), - do kapitoly 17.04 „Bezpečnosť potravín, zdravie zvierat, starostlivosť o zvieratá a zdravie rastlín” (+ 39,665 mil. eur), prevod z kapitoly do kapitoly č. 07/04 (mimo EPUZF): - z kapitoly 05.01 „Správne výdavky v oblasti poľnohospodárstva(– 0,5 mil. eur), prevod z hlavy do hlavy č. 13/04: - z kapitol 05.02 „Rastlinné výrobky“ (– 20 mil. eur), 05.03 „Živočíšne výrobky“ (– 80 mil. eur), - do kapitoly 17.04 „Bezpečnosť potravín, zdravie zvierat, starostlivosť o zvieratá a zdravie rastlín“ (+ 100 mil. eur). B. ZÁLOHOVÉ PLATBY Zálohové platby vyplácané členským štátom Mesačné zálohové platby pre rezervu na platby výdavkov V článku 7 nariadenia Rady (ES) č. 1258/1999 zo 17. mája 1999 o financovaní spoločnej poľnohospodárskej politiky[2] sa stanovuje, že „Komisia rozhodne o mesačných zálohových platbách pre rezervu na platby výdavkov uskutočnené akreditovanými platobnými agentúrami“. Zálohové platby sa vyplácajú členskému štátu na začiatku druhého mesiaca po mesiaci, v ktorom platobná agentúra uskutočnila výdavok. Tento systém sa vzťahoval na platby vykonané členskými štátmi od 16. októbra 2003 do 15. októbra 2004. Za rozpočtový rok 2004 čistá suma vyplatených zálohových platieb predstavovala 42 649 720 270,96 eur. Rozhodnutia o zálohových platbách na rok 2004 Komisia prijala dvanásť rozhodnutí o mesačných zálohových platbách na rozpočtový rok 2004. O dodatočnej zálohovej platbe na úpravu zálohových platieb už pridelených na celkové výdavky zaúčtovateľné do toho roka sa rozhodlo v decembri 2004. Zníženie a pozastavenie zálohových platieb V roku 2004 sa vykonala oprava vo výške 78,36 mil. eur na zníženie zálohových platieb vyplatených členským štátom. REALIZÁCIA ROZPOČTU NA ROK 2004 Všeobecne priaznivý vývoj na poľnohospodárskych trhoch v rokoch 2003 – 2004, ako aj ďalšie faktory mali vplyv na úroveň výdavkov Záručnej sekcie EPUZF v určitých oblastiach rozpočtu na rok 2004 a viedli k výraznému nečerpaniu rozpočtových prostriedkov. Z dôvodu tohto nečerpania a s cieľom posilniť dostupné rozpočtové prostriedky pre štrukturálne fondy sa rozpočtové prostriedky pridelené v prospech Záručnej sekcie EPUZF znížili o 1,7 mld. eur. Realizácia rozpočtu na rok 2004 s rozdielmi medzi touto realizáciou a rozpočtovými prostriedkami stanovenými v pôvodnom rozpočte (BR č. 1/2004) a opravnom rozpočte (BR č. 10/2004) sa uvádza v tabuľke v prílohe. Rozpočtové prostriedky pridelené pre EÚ-25 v BR č. 1/2004 v skutočnosti predstavovali 46 781,4 mil. eur a prostredníctvom BR č. 10/2004 sa znížili na 45 081,4 mil. eur. Z týchto rozpočtových prostriedkov suma 0,5 mil. eur bola prevedená Generálnemu riaditeľstvu pre životné prostredie na štúdiu o indikátoroch životného prostredia. Dostupné rozpočtové prostriedky tak predstavovali 45 080,9 mil. eur. Výdavky na poľnohospodárstvo na rok 2004 (vrátane opatrení v oblasti rybného hospodárstva a veterinárnych opatrení) dosiahli 44 719,3 mil. eur, čo predstavovalo nevyčerpanie pridelených rozpočtových prostriedkov vo výške– 2 061,5 mil. eur v porovnaní s pôvodným rozpočtom (BR č. 1/2004). Po zohľadnení zníženia prídelu rozpočtových prostriedkov vo výške 1,7 mld. eur konečné nevyčerpanie prídelov fondu predstavovalo 361,5 mil. eur v porovnaní s úrovňou prídelu rozpočtových prostriedky stanovených v BR č. 10/2004. PRIPOMIENKY K PLNENIU ROZPOČTU Podkapitola 1a V prípade podkapitoly 1a boli rozpočtové prostriedky nedostatočne čerpané vo všetkých rozpočtových kapitolách okrem kapitoly 05 07 – Audit a 17 04 – Bezpečnosť potravín, zdravie a starostlivosť o zvieratá, zdravie rastlín, v ktorých nastalo nadmerné čerpanie príslušných rozpočtových prostriedkov. Nedostatočné čerpanie sa však sústredilo v týchto kapitolách: - rastlinné výrobky, kde sa nedostatočné čerpanie týkalo najmä obilnín, priamej pomoci pre plodiny pestované na ornej pôde, cukor, textilné rastliny, ovocie a zeleninu a víno, - živočíšne výrobky, kde sa nedostatočné čerpanie týkalo najmä mlieka a hovädzieho mäsa. Dôvody profilu realizácie niektorých položiek rozpočtu v porovnaní s konečnými rozpočtovými prostriedkami sa stručne uvádzajú nižšie: Článok 05 02 01 – Trhové opatrenia pre obilniny Na tento sektor mali vplyv vnútorné a vonkajšie trhové a klimatické podmienky. Slabá žatva v roku 2003 na celom svete viedla k vyšším svetovým cenám rôznych výrobkov sektora v porovnaní s predpokladmi rozpočtu na rok 2004. Táto situácia viedla k nižším množstvám vyvezených obilnín a nižším platbám vývozných náhrad v porovnaní s predpokladmi rozpočtu na rok 2004. Slabá žatva ďalej viedla aj k nižším množstvám zemiakového škrobu, pre ktorý boli pridelené výrobné náhrady, ako aj faktu, že počas prevažnej časti rozpočtového roka sadzby výrobných náhrad pre škrob boli stanovené na „0“ z dôvodu vysokých svetových cien kukurice CAF Rotterdam. Článok 05 02 03 – Priame platby za plodiny pestované na ornej pôde Konečné oznámenie členských štátov z 15. 2. 2004 o obrábaných oblastiach a výnosoch viedlo k úrovni výdavkov na priamu pomoc, ktorá bola nižšia ako úroveň stanovená v rozpočte na rok 2004. Článok 05 02 05 – Cukor Množstvá vyvezeného cukru boli podstatne nižšie ako množstvo stanovené pri zostavovaní rozpočtu na rok 2004, čo viedlo k nižším platbám za vývozné náhrady. Článok 05 02 07 – Textilné rastliny Toto nedostatočné čerpanie je spôsobené najmä nižšími platbami za pomoc pre bavlnu, ktoré vyplývali z nižších množstiev bavlny vyrobenej v EL a ES v porovnaní s množstvami, ktoré boli ponechané v rozpočte na rok 2004. Článok 05 02 08 – Ovocie a zelenina Nedostatočné čerpanie rozpočtových prostriedkov možno pripísať najmä priaznivým trhovým podmienkam v tomto sektore, ktoré viedli k stiahnutiu menších množstiev ovocia a zeleniny z trhu a k nárastu cien banánov, a tým k zníženiu zodpovedajúcej miery pomoci. Z toho dôvodu bola úroveň výdavkov vynaložených na tieto opatrenia nižšia v porovnaní s úrovňou rozpočtových prostriedkov vyplývajúcou z príslušných predpokladov nachádzajúcich sa v rozpočte na rok 2004. Článok 05 02 09 – Víno Nižšie platby v tomto sektore vyplývali z vyššej kvality vína vyrobeného v sezóne 2003 – 2004. Tento faktor viedol k nečerpaniu z krízového programu destilácie, a tým aj k nižším množstvám alkoholu vstupujúcich do verejného skladovania, ako aj nižším množstvám muštu použitého na obohacovanie vína. Článok 05 03 01 – Mlieko Priaznivé vnútorné a vonkajšie podmienky na trhu mlieka a mliečnych výrobkov umožnili stanoviť sadzby pomoci pre odstredené mlieko a maslo na nižších úrovniach ako sadzby stanovené v rozpočte na rok 2004. Rovnako aj dodatočné poplatky z mlieka sa týkali množstva, ktoré bolo viac ako 4-krát vyššie ako množstvo stanovené v rozpočte na rok 2004, preto sa zodpovedajúco zvýšil výber dodatočných poplatkov. Článok 05 03 02 – Hovädzie mäso Nižšie platby vyplývali zo zníženia vyvezených množstiev mäsa a živých zvierat v porovnaní s množstvami stanovenými v rozpočte na rok 2004. Okrem toho skoršie ako očakávané platby (v roku 2003 namiesto v roku 2004) nezaplatených súm, ktoré sa mali preplatiť členským štátom na financovanie osobitného programu na nákup hovädzieho mäsa v roku 2001, viedli k nevyčerpaniu príslušnej sumy stanovenej v rozpočte na rok 2004. Podkapitola 1b Článok 05 04 01 – Rozvoj vidieka (EÚ-15) Záručná sekcia EPUZF používa rozpočtové prostriedky podkapitoly 1b na spolufinancovanie (nariadenie (ES) č. 1257/1999) 89 programov rozvoja vidieka krajín EÚ-15, ktoré boli prijaté na obdobie rokov 2000 – 2006. V roku 2004 98 % dostupných rozpočtových prostriedkov bolo vyplatených v súvislosti s výdavkami skutočne vynaloženými na tieto programy. Rovnako bola vyplatená aj suma 41,9 mil. eur prenesená z roku 2003. Programy, pri ktorých nastalo výrazné nedostatočné čerpanie rozpočtových prostriedkov, sú tieto: Investície do poľnohospodárskych podnikov, Predčasný odchod do dôchodku (bývalý systém), Ochrana životného prostredia v poľnohospodárstve (bývalý systém), Lesníctvo (bývalý systém). Článo k 05 04 04 – Dočasný nástroj na financovanie rozvoja vidieka sekciou záruk EPUZF pre nové členské štáty Záručná sekcia EPUZF v rámci finančných prostriedkov tohto nástroja, na základe diferencovaných rozpočtových prostriedkov, spolufinancuje (nariadenie (ES) č. 1257/1999) programy rozvoja vidieka prijaté v roku 2004 pre 10 nových členských štátov na obdobie rokov 2004 – 2006. Všetky sumy stanovené v rozpočte boli zaviazané a platby dosiahli približne 628,9 mil. eur. Členenie podľa druhu výdavkov Výdavky Záručnej sekcie EPUZF patria do jednej z dvoch hlavných kategórií: vývozné náhrady a „intervencie“, t. j. výdavky na priamu pomoc, verejné skladovanie, stiahnutie a podobné operácie, a iné výdavky. Tretia kategória výdavkov, rozvoj vidieka, nepatrí do žiadnej kategórie. Vývozné náhrady Výdavky na vývozné náhrady predstavovali 3 384,2 mil. eur, 7,6 % z celkových výdavkov Záručnej sekcie EPUZF v roku 2004, takmer bez zmeny oproti roku 2003. Priama pomoc Výdavky v tejto kapitole dosiahli 29 824,5 mil. eur (17 122,7 mil. eur pre plodiny pestované na ornej pôde a 8 783,2 mil. eur pre hospodárske zvieratá), t. j. 67 % z celkových výdavkov 44 760,5 mil. eur v roku 2004. Toto percento zostalo takmer bez zmeny oproti roku 2003. Výdavky, ktoré sa považujú za priamu pomoc, sú vymedzené v prílohe k nariadeniu (ES) č. 1259/1999 zo 17. mája 1999 (Ú. v. ES L 160, s. 113). Skladovanie Náklady na skladovanie dosiahli 322,4 mil. eur, menej ako 1 % celkových výdavkov za rok v porovnaní s 2 % v roku 2003. Hlavnými výrobkami, ktorých sa to týka, boli obilniny (44,7 mil. eur), víno (203,2 mil. eur) a bravčové mäso (30,0 mil. eur). Ostatné Ostatné výdavky na intervencie dosiahli 11 229,3 mil. eur, t. j. 25 % z celkovej sumy za rok. Táto kapitola sa vzťahuje na výdavky, ktoré nepatria do uvedených kategórií. PRÍLOHA – ROZPOčTOVÝ ROK 2004 – KONEčNÉ čERPANIE ROZPOčTOVÝCH PROSTRIEDKOV ZÁRUčNEJ SEKCIE EPUZF [pic] [1] Suma 38 665 mil. eur z položiek 17.0401 a 17.0404 do položky 17.0403. [2] Ú. v. ES L 160, 26.6.1999, s. 103.